Broj: 711-I-1522-P-1/23-07-12

Zagreb, 18. srpnja 2023.

**Povjerenstvo za odlučivanje o sukobu interesa** (u daljnjem tekstu: Povjerenstvo) OIB: 60383416394, u sastavu Aleksandre Jozić-Ileković, kao predsjednice Povjerenstva, Nike Nodilo Lakoš, Igora Lukača i Ane Poljak, kao članova Povjerenstva, na temelju članka 32. stavka 1. podstavka 3. i članka 44. stavka 2. Zakona o sprječavanju sukoba interesa („Narodne novine“, broj 143/21. u daljnjem tekstu: ZSSI), **u predmetu obveznice Tanje Tolj Jelavić, OIB: …………..,** **članice Uprave-direktorice trgovačkog društva Stambeno gospodarstvo Makarska d.o.o.**,na 15. sjednici održanoj 18. srpnja 2023., donosi sljedeću

**ODLUKU**

1. **Propustom da po pisanom pozivu Povjerenstva, u danom roku, koji je protekao 9. studenog 2022., podnese pravilno i potpuno ispunjeni važeći obrazac imovinske kartice obveznika povodom stupanja na dužnost 1. travnja 2022. sa stanjem na dan 1. svibnja 2022., obveznica Tanja Tolj Jelavić, članica Uprave-direktorica trgovačkog društva Stambeno gospodarstvo Makarska d.o.o., počinila je povredu članka 10. stavka 2. ZSSI-a.**
2. **Za povredu iz točke I. ove izreke, obveznici Tanji Tolj Jelavić, izriče se opomena.**

Obrazloženje

Povjerenstvo je u postupku prethodne (administrativne) provjere za propust podnošenja imovinske kartice u propisanom roku za obveznicu Tanju Tolj Jelavić, članicu Uprave-direktoricu trgovačkog društva Stambeno gospodarstvo Makarska d.o.o., utvrdilo da navedena obveznica nije sukladno članku 10. stavku 2. ZSSI-a odnosno članku 59. stavku 2. istoga Zakona podnijela imovinsku karticu.

Povjerenstvo je temeljem članka 14. stavka 2. ZSSI-a zaključkom Broj: 711-I-2050-IK-2460/22-01-22 od 12. listopada 2022. pozvalo obveznicu da u roku od 15 dana od dana primitka toga zaključka ispuni obvezu podnošenja pravilno i potpuno ispunjenog važećeg obrasca imovinske kartice obveznika povodom stupanja na dužnost 1. travnja 2022. sa stanjem na dan 1. svibnja 2022., sukladno uputi iz obrazloženja toga zaključka.

Obveznica je navedeni zaključak, prema priloženoj dostavnici, zaprimila 25. listopada 2022. te u utvrđenom roku nije podnijela imovinsku karticu.

U tijeku postupka izvršen je uvid u zaključak Povjerenstva Broj: 711-I-2050-IK-2460/22-01-22 od 12. listopada 2022. s preslikom dostavnice, službenu bilješku od 23. prosinca 2022., Registar obveznika, Registar imovinskih kartica i očitovanje obveznice od 29. lipnja 2023.

Povjerenstvo je odlukom od 6. lipnja 2023. u odnosu na obveznicu Tanju Tolj Jelavić, članicu Uprave-direktoricu trgovačkog društva Stambeno gospodarstvo Makarska d.o.o., utvrdilo postojanje pretpostavki za pokretanje postupka vezano za moguću povredu odredbe članka 10. stavka 2. ZSSI-a kojom je propisano da su obveznici dužni podnijeti imovinsku karticu u roku od 30 dana od dana stupanja na dužnost i odredbe članka 59. stavka 2. ZSSI-a, kojom je propisano da su osobe iz članka 3. toga Zakona, koje su prvi put postale obveznici podnošenja imovinske kartice stupanjem na snagu toga Zakona, dužne podnijeti imovinske kartice u roku od 30 dana od dana donošenja pravilnika iz stavka 1. toga članka.

Sukladno odredbi članka 42. stavka 1. ZSSI-a, a u svezi s člankom 14. stavkom 4. ZSSI-a, Povjerenstvo je obveznicu dopisom od 6. lipnja 2023. Broj: 711-I-1170-P-1/23-02-12 obavijestilo o postojanju pretpostavki za pokretanje postupka, kao i o činjeničnim utvrđenjima, te je istim dopisom od obveznice zatražilo očitovanje.

Obveznica se na istu obavijest očitovala dopisom koji je u Povjerenstvu zaprimljen 29. lipnja 2023. i u kojem je navela da je nehotice propustila rok iz Zaključka, a budući da dosad nije obnašala poslovanje vezano uz javne službe, nije bila upoznata s obvezom prijave imovinske kartice, niti je unutar društva imala pravovremenu informaciju.

Povjerenstvo je uvidom u Registar obveznika koji ustrojava, utvrdilo da je Tanja Tolj Jelavić od 1. travnja 2022. godine postala obveznica sukladno članku 3. stavku 1. točki 44. ZSSI-a, s obzirom da obnaša dužnost članice Uprave-direktorice trgovačkog društva Stambeno gospodarstvo Makarska d.o.o. za organizaciju upravljanja i održavanja stambenih zgrada, pružanje usluga tekućeg i investicijskog održavanja.

Uvidom u Registar imovinski kartica, utvrđeno je kako je obveznica dana 27. veljače 2023. podnijela imovinsku karticu povodom stupanja na predmetnu dužnost.

Pravilnik o imovinskoj kartici obveznika Zakona o sprječavanju sukoba interesa („Narodne novine“, broj 8/22.) stupio je na snagu 20. siječnja 2022. pa je stoga zadnji dan roka u kojem bi novi obveznici trebali podnijeti karticu bio 19. veljače 2022.

S obzirom na jako veliki broj osoba koje su postale obveznicima Zakona stupanjem ZSSI-a na snagu, otvaranje korisničkih računa novih obveznika dovršeno je 19. travnja 2022. pa je podnošenje imovinskih kartica tehnički omogućeno ovim novim obveznicima od toga dana nadalje te je Povjerenstvo iznimno obveznicima koji su stupanjem na snagu ZSSI-a prvi put postali obveznici podnošenja imovinskih kartica omogućilo da istu podnesu zaključno do 19. svibnja 2022.

Uvidom u Registar imovinskih kartica Povjerenstvo je utvrdilo da obveznica Tanja Tolj Jelavić do dana donošenja ove Odluke nije podnijela imovinsku karticu povodom stupanja na dužnost.

Člankom 10. stavkom 1. ZSSI-a propisano je da su obveznici dužni, bez obzira na to obnašaju li dužnost profesionalno, podnijeti Povjerenstvu imovinsku karticu koja sadrži podatke propisane tim Zakonom.

Člankom 10. stavkom 2. ZSSI-a propisano je da su obveznici dužni podnijeti imovinsku karticu u roku od 30 dana od dana stupanja na dužnost.

Člankom 14. stavkom 1. ZSSI-a propisano je da ako obveznik ne ispuni obvezu podnošenja imovinske kartice iz članaka 10. i 11. te članka 12. stavka 3. toga Zakona, Povjerenstvo će pokrenuti postupak protiv obveznika zbog povrede odredbi o podnošenju imovinske kartice.

Stavkom 2. istoga članka ZSSI-a propisano je da će iznimno od stavka 1. toga članka, Povjerenstvo obveznika podnošenja imovinske kartice koji prvi put podnosi imovinsku karticu povodom prvog stupanja na dužnost, prije pokretanja postupka iz stavka 1. toga članka, pisanim putem pozvati da ispuni imovinsku karticu u roku koji ne može biti kraći od osam dana niti duži od 15 dana od dana zaprimanja pisane obavijesti.

Prijelaznim i završnim odredbama ZSSI-a u članku 59. stavku 2. propisano je da su osobe iz članka 3. toga Zakona koje su prvi put postale obveznici podnošenja imovinske kartice stupanjem na snagu toga Zakona dužne podnijeti imovinske kartice u roku od 30 dana od dana donošenja pravilnika iz stavka 1. toga članka.

Člankom 22. stavkom 1. ZSSI-a propisano je da obveze koje za obveznika proizlaze iz članaka 7., 10., 11., 12. i 20. toga Zakona počinju na dan stupanja na dužnost i traju 12 mjeseci od dana prestanka obnašanja dužnosti.

Nastavno na sve ranije navedeno, Povjerenstvo je utvrdilo da je obveznica propustila po pisanom pozivu Povjerenstva, u danom roku, koji je protekao 9. studenog 2022., podnijeti pravilno i potpuno ispunjeni važeći obrazac imovinske kartice obveznika povodom stupanja na dužnost 1. travnja 2022. sa stanjem na dan 1. svibnja 2022., slijedom čega je počinila povredu članka 10. stavka 2. i članka 59. stavka 2. ZSSI-a.

Člankom 48. stavkom 1. ZSSI-a propisano je da za povredu odredbi toga Zakona o sukobu interesa ili drugog zabranjenog ili propisanog ponašanja, pored ostalog, i iz članka 10., Povjerenstvo obveznicima, uzimajući u obzir načelo razmjernosti, može izreći opomenu ili novčanu sankciju.

Prema članku 49. ZSSI-a opomena se može izreći obvezniku ako se prema njegovu postupanju i odgovornosti te prouzročenoj posljedici radi o očito lakom obliku kršenja odredbi toga Zakona.

Uzimajući u obzir okolnosti konkretnog slučaja, tj. kratko vrijeme prilagodbe od stupanja na snagu ZSSI-a te da je podnijela imovinsku karticu povodom stupanja na dužnost, Povjerenstvo je utvrdilo primjerenim obveznicu za povredu odredbe članka 10. stavka 2. ZSSI-a izreći sankciju iz članka 49. ZSSI-a, opomenu.

Ujedno se ukazuje obveznici da je i dalje obvezna podnositi imovinske kartice temeljem drugih osnova iz članka 10. ZSSI-a na način i u rokovima propisanima istim Zakonom.

Ova Odluka objavit će se, sukladno članku 44. stavku 5. ZSSI-a, na mrežnim stranicama Povjerenstva nakon uredne dostave obvezniku.

Sukladno svemu navedenom, Povjerenstvo je donijelo odluku kao u točkama I. i II. izreke ovoga akta.

PREDSJEDNICA POVJERENSTVA

Aleksandra Jozić-Ileković, dipl. iur.

Uputa o pravnom lijeku:

Protiv odluke Povjerenstva nije dopuštena žalba, ali se može pokrenuti upravni spor. Upravna tužba podnosi se Visokom upravnom sudu Republike Hrvatske u roku od 30 dana od dana dostave odluke Povjerenstva. Podnošenje tužbe nema odgodni učinak.

Dostaviti:

1. Obveznica Tanja Tolj Jelavić, osobnom dostavom

2. Objava na mrežnim stranicama Povjerenstva nakon uredne dostave obvezniku

3. Pismohrana